6815 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

5 ΟΚΤΩΒΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

730 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Υποχρεωτικές εισφορές που πρέπει να γραφούν στους προϋπολογι¬ 
σμούς των δήμων και κοινοτήτων οικον. έτους 1989 . 1 

Ειδική τιμή για διέλευση ταχυπλόων σκαφών από τη Διώρυγα της 

Κορίνθου . 2 

Παράταση της προθεσμίας καταβολής της δεύτερης δόσης των τε¬ 
λών κυκλοφορίας των αυτοκινήτων και μοτοσυκλετών έτους 

1988 . 3 

Κήρυξη εκτελεστής της αρ. 19/88 απόφασης του ΔΔΔΔ Αθηνών 
για τους όρους αμοιβής και εργασίας των εκδοροσφαγέων - εκ- 
δοροτεμαχιστών ακροκαθαριστών κ.λ.π. απασχολούμενων στα 
σφαγεία όλης της χώρας . 4 


Επέκταση διατάξεων του Ν. 1505/84 στους συνταξιούχους του 

Ταμείου Αρωγής υπαλλήλων Υπουργείου ΠΕ.ΧΩ.ΔΕ. 5 

Τροποποίηση της παρ. 4 του άρθρου 23 του Κανονισμού Παροχών 
του Ταμείου ασφαλΐσεως Τυπογράφων και Μισθωτών Γραφικών 


Τεχνών . 6 

Ορισμός αναπληρωτού Ειδικού Γραμματέα του ΠΙΚΠΑ . 7 

Πρακτική άσκηση σπουδαστών ΤΕΙ στο επάγγελμα. 8 

Πρακτική άσκηση σπουδαστών ΤΕΙ στο επάγγελμα. 9 

Όροι κυκλοφορίας πλωτών μέσων, διενέργειας αλιείας και μέτρων 
πρόληψης ατυχημάτων στην τεχνητή λίμνη «ΠΗΓΩΝ ΑΩΟΥ» 

Ιωαννίνων .10 

Προσαρμογή του Οργανισμού Εσωτερικής Υπηρεσίας (ΟΕΥ) του 

Καπή Γουμένισσας στις διατάξεις του Ν. 1586/86 . 11 

"Ιδρυση τμημάτων ΤΕΚ στο ΚΕΤΕΚ Γαλατσίου.12 

Ίδρυση τμήματος μετεκπαίδευσης - επιμόρφωσης στο ΚΕΤΕΚ Γα¬ 
λατσίου .13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι6. Α.Π. 57056 (1) 


Υποχρεωτικές εισφορές που πρέπει να γραφούν στους προϋπολογισμούς 
των δήμων και κοινοτήτων οικον. έτους 1989. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των παρ. 2 και 3 του άρθρου 187 του Δημοτικού και 
Κοινοτικού Κώδικα (Π.Δ. 76/85). 

2. Την αριθ. 89/2354/6.9.88 απόφαση του Διοικητικού Συμβου¬ 
λίου της ΚΕΔΚΕ με την οποία παρέχεται η γνώμη του για τις υποχρεω¬ 
τικές εισφορές Δήμων και Κοινοτήτων του οικονομικού έτους 1988, 
αποφασίζουμε: 

Εγκρίνουμε να εγγραφούν στους προϋπολογισμφούς των δήμων και 
Κοινοτήτων, οικ. έτους 1989 οι κατωτέρω υποχρεωτικές εισφορές, που 
έχουν επιβληθεί με ειδικούς νόμους: 

Α" Στους προϋπολογισμούς όλων των δήμων και Κοινοτήτων 

1. Για την εκτύπωση μητρώων αρρένων. 

2. Για την εξασφάλιση μέσων προστασίας του αμάχου πληθυσμού 


από 0,10% επί των τακτικών εσόδων των Ο.Τ.Α. (Ν.Δ. 17/1974 και 
κοινή απόφαση Φ. 301/2/663/5.4.1976 των Υπουργών Εθνικής 
Άμυνας, Εσωτερικών και Δημόσιας Τάξεως. 

3. Για την καταβολή ετήσιας εισφοράς υπέρ των Ενώσεων Δήμων 
και Κοινοτήτων από 0,75% εκ των οποίων το 70% για την Κεντρική 
Ένωση δήμων και Κοινοτήτων του Νομού και το 30% για την Κε¬ 
ντρική "Ενωση Δήμων και Κοινοτήτων Ελλάδας επί των πραγματο¬ 
ποιούμενων τακτικών εσόδων των δήμων και Κοινοτήτων του έτους 
1987 εξαιρούμενων από την καταβολή της εισφοράς αυτής των Ο.Τ.Α. 
που πραγματοποιούν ετήσια τακτικά έσοδα μέχρι πεντακόσιες χιλιάδες 
δραχμές (500,000), καθώς και των συνδέσμων γενικά των δήμων και 
κοινοτήτων (άρθρ. 70 νόμου 1416/84). 

4. Για την προμήθεια Ληξιαρχικών βιβλίων (άρθ. 8 παρ. 6 του Ν. 
344/1976 «περί ληξιαρχικών πράξεων»). 

5. Για την καταβολή υπέρ του Ταμείου Ασφάλισης Δημοτικών και 
Κοινοτικών Υπαλλήλων ετήσια εισφορά από 2% επί των πραγματοποι- 
ηθέντων τακτικών εσόδων όλων των δήμων και κοινοτήτων, δημοτι¬ 
κών και κοινοτικών ιδρυμάτων και λοιπών γενικά οργανισμών Τοπ. 
Αυτ/σης (άρθρ. 3 Ν. 1726/1944, όπως τροποποιήθηκε και συμπλη¬ 
ρώθηκε το άρθρο 30 Ν. 2262/1952, το άρθρο 12 παρ. 1 του Ν.Δ. 
3894/58 και την 33/77.3.1962 πράξη του Υπουργικού Συμβουλίου, 
που κυρώθηκε, με το άρθρο 100 του Ν.Δ. 4260/1962). 

6. Για την καταβολή κρατήσεων τρία στα εκατό (3%) επί των ετη¬ 
σίων εσόδων των Ο.Τ.Α. που προέρχονται από φόρους, τέλη και εισφο¬ 
ρές, των οποίων οι εισπράξεις κατατίθενται σε κοινό λογαριασμό, για 
διανομή, υπέρ του λογαριασμού «Κεφάλαια προς ενίσχυση κοινοτήτων 
για έργα κοινής ωφέλειας», που τηρείται στο Ταμείο Παρακαταθηκών 
και Δανείων (άρθρο μόνο ΝΔ. 1098/72 και αριθ. 1 και 2 Νόμου 677/ 
1977). 

7. Για την καταβολή κρατήσεων 

α. Δύο στα εκατό (2%) επί των ετησίων εσόδων των Ο.Τ.Α. από φό¬ 
ρους τέλη και εισφορές, των οποίων οι εισπράξεις κατατίθενται σε κοινό 
λογαριασμό, για διανομή. 

β. Μισό στα εκατό (0,50%) επί των λοιπών τακτικών εσόδων υπέρ 
του λογαριασμού «Κεφάλαια προς τεχνικό εξοπλισμό Δήμων και Κοινο¬ 
τήτων», που τηρείται στο Ταμείο Παρακαταθηκών και Δανείων (άρθρο 
84 Β.Δ. 24.9/20.10.58). 

Για τις ανωτέρω κρατήσεις, με αύξοντα αριθμό 6 και 7 περ. (α), επί 
των κατανεμομένων ή αποδιδομένων στους δήμους και κοινότητες εσό¬ 
δων για τις οποίες σύμφωνα με τις 124071/6.6.67, 23460/1235/ 
15.3.1973 και 19271/1974 κοινές αποφάσεις των Υπουργών Εσω¬ 
τερικών και Οικονομικών, δεν ενεργείται λογιστική τακτοποίηση των 
κρατήσεων αυτών στις διαχειρίσεις των δήμων και κοινοτήτων, δεν θα 
αναγραφούν στους προϋπολογισμούς τους σχετικές πιστώσεις. 

8. Για την καταπολέμηση των αρουραίων και ακριδών (άρθ. 10 Ν. 
6281/34). 

Υπόχρεοι για την καταβολή της εισφοράς αυτής είναι μόνο οι δήμοι 
και οι κοινότητες των νομών που κηρύσσονται κάθε φορά ως ακριδό- 
πληκτοι ή αρουραιόπληκτοι. 

Β. Στους προϋπολογισμούς όλων των δήμων 

Για την καταβολή υπέρ του Ταμείου Ασφαλίσεως Δημοτικών και 
Κοινοτικών Υπαλλήλων ετήσιας εισφοράς ένα στα εκατό (1%) επί των 
πραγματοποιηθέντων τακτικών εσόδων τους (αρ. 33 Ν. 4541/66). 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


I . Στους προϋπολογισμούς όλων των κοινοτήτων 

1. Για την απόδοση στο Δημόσιο της οριζόμενης, από την παρ. 2 
άρθρ. 2 του Ν.Δ. 3896/58 και το άρθρο 2 του Ν.Δ. 78/1973, εισφο¬ 
ράς από οκτώ στα εκατό (8%) στις ακαθάριστες μηνιαίες αποδοχές των 
υπαλλήλων. 

2. Για την απόδοση στο Δημόσιο της ετήσιας υποχρεωτικής εισφοράς 
των κοινοτήτο^ν από 5% επί των πραγματοποιηθέντων τακτικών εσό¬ 
δων τους του προτελευταίου έτους (1987 άρθρ. 2 Ν. 1518/85). 

Λ. Στους προϋπολογισμούς των Οργανισμών Τοπικής Αυτ/σης τους 
οποίους αφορούν οι δαπάνες 

1. Για την καταβολή της ετήσιας εισφοράς από 1 % επί των πραγμα¬ 
τοποιηθέντων κατά το προτελευταίο έτος (1987) τακτικών εσόδων των 
κοινοτήτων των οποίων το προσωπικό υπάγεται στο δεύτερο μέρος του 
Ν. 1188/1981 υπέρ του λογαριασμού «Πληρωμαί αποδοχών Υπαλλή¬ 
λων. που τηρείται στο Ταμείο Παρακαταθηκών και Δανείων. 

2. Για την καταβολή ετήσιας υποχρεωτικής εισφοράς υπέρ του Κλά¬ 
δου Ασφαλίσεως των Δημοτικών και Κοινοτικών Υπαλλήλων για ια¬ 
τροφαρμακευτική περίθαλψη αυτών. 

Η εισφορά αυτή αφορά στους δήμους και στις κοινότητες της περιφέ¬ 
ρειας της τέως διοικήσεως πρωτευούσης (άρθρ. 4 παρ. 8 του Β/τος της 
13.1.1948 ΦΕΚ 320/1948), ως και τους δήμους και στις κοινότητες 
των Νομών στους οποίους επεκτάθηκε ή θα επεκταθεί, σύμφωνα με τις 
διατάξεις του Ν.Δ. 3893/1958, η ασφάλιση του Κλάδου αυτού. 

3. Υποχρεωτικές ασφαλιστικές εισφορές κύριας και επικουρικής 
ασφάλισης υπαλλήλων και εργατοτεχνιτών, που προβλέπεται από ειδι¬ 
κές διατάξεις Νόμου (ΪΚΑ, ΤΜΕΔΕ, Ταμείο Επικουρικής Ασφάλισης 
Ηλεκτροτεχνιτών Ελλάδος, ΤΑΚΕ, Ταμείο Επικουρικής Ασφάλισης 
Εργατοτεχνιτών Δομικών και Ξυλουργικών Εργασιών κ.λπ.). 

4. Υπέρ των συνδέσμων δήμων και κοινοτήτων εισφορά, για τους δή¬ 
μους και τις κοινότητες, που μετέχουν σε συνδέσμους, καθώς και οι επι¬ 
χορηγήσεις υπέρ των ιδρυμάτων και λοιπών νομικών προσώπων διευ¬ 
κρινίζεται ότι είναι υποχρεωτικές σύμφωνα με τις διατάξεις της παρ. 1 
του άρθρου 187 του Δ.Κ.Κ. (ΓΙ.Δ. 76/85). 

Η απόφαση αυτή να δημοσιευθεί στην Εφημερίδα της Κυβερνησεως. 

Αθήνα, 23 Σεπτεμβρίου 1988 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

-♦- 

Αριθ. 72348/1102 (2) 

Ειδική τιμή για διέλευση ταχυπλόων σκαφών από τη Διώρυγα της Κό¬ 
ρινθου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. ] 067/1980 «Περί συστάσεως 
Ανωνύμου Εταιρείας προς εκμετάλλευση της Διώρυγας της Κορίνθου. 

2.1ο από 2.6.88 έγγραφο του Ελληνικού Οργανισμού Τουρισμού με 
το οποίο ζητείται να γίνει μια ειδική τιμή για την διέλευση των ταχυ¬ 
πλόων σκαφών που θα συμμετάσχουν στον Διεθνή Αγώνα ταχυπλόων 
σκαφών στο Αιγαίο, τον Μάιο του 1989, που θα ονομασθεί το ΜΑΤΟΗ 
των θαλασσών». 

3,1ο 828/3.8.88 έγγραφο της ΑΕΔΙΚ, στο οποίο αναφέρεται ότι το 
Δ.Σ. στην 28/25. ί .88/1 0 συνεδρίασή του, αποφάσισε να εισηγηθεί 
την έκπτωση κατά 50% της τιμής του τιμολογίου δικαιωμάτων διελεύ- 
σεως της ΑΕΔΙΚ. για τα ταχύπλοα σκάφη, που θα συμμετάσχουν στον 
παραπάνω αγώνα. 

5. 1 ην 64 1 4/30.6.88 απόφαση του Πρωθυπουργού και του Υπουρ¬ 
γού Οικονομικών για «Ανάθεση αρμοδιοτήτων στον Υφυπουργό Οικο¬ 
νομικών Ηλία Παπαηλία», αποφασίζουμε: 

Εγκρίνουμε για τα ταχύπλοα σκάφη που θα συμμετάσχουν στον Διε¬ 
θνή Αγώνα ταχυπλόων σκαφών στο Αιγαίο, τον Μάιο του 1989 και θα 
ονομασθεί «ΤΟ Μ ΑΥΓΗ των θαλασσών» την έκπτωση κατά 50% της 
τιμής του ισχύοντος τιμολογίου δικαιωμάτων διέλευσης της ΑΕΔΙΚ. 

Αθήνα, 19 Σεπτεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗ> Ο!ΚΟΜΟΜΙΑΙ ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΗΛΙΑΣ ΠΑΠΑΗΛΙΑΣ 


Αριθ. 86270/37456 (3) 

Παράταση της προθεσμίας καταβολής της δεύτερης δόσης των τελών 
κυκλοφορίας των αυτοκινήτων και μοτοσυκλετών έτους 1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2367/53 «περί τίτλων κυριότητος, ταξινο- 
μήσεως, αδειών κυκλοφορίας και φορολογίας αυτοκινήτων», όπως 
ισχύουν σήμερα. 

2. Τις διατάξεις του άρθρου 8 του Ν. 1284/82 «Ρύθμιση ορισμένων 
μισθολογικών, φορολογικών και δημοσιολογιστικών θεμάτων» για πα¬ 
ράταση των προθεσμιών καταβολής χρεών προς το Δημόσιο σε εξαιρετι¬ 
κές περιπτώσεις. 

3. Το γεγονός ότι πολλοί φορολογούμενοι δεν έχουν λάβει ακόμα τα 
μηχανογραφικά τριπλότυπα είσπραξης της Β’ δόσης των τελών κυκλο¬ 
φορίας αυτοκινήτων. 

4. Την ανάγκη να μην επιβαρυνθούν οι παραπάνω φορολογούμενοι 
με προσαυξήσεις εκπρόθεσμης καταβολής. 

5. Το γεγονός ότι την τελευταία ημέρα του Σεπτέμβρη λήγει η προ¬ 
θεσμία καταβολής και άλλων φόρων και αυτό δημιουργεί προβλήματα 
στην ομαλή λειτουργία των Δημοσίων Ταμείων και στην εξυπηρέτηση 
των φορολογουμένων, αποφασίζουμε: 

Παρατείνουμε μέχρι 14 Οκτώβρη 1988 την προθεσμία καταβολής 
της δεύτερης δόσης των τελών κυκλοφορίας των αυτοκινήτων και μοτυ- 
συκλετών, που λήγει την τελευταία εργάσιμη, για τις δημόσιες υπηρε¬ 
σίες, ημέρα του μήνα Σεπτέμβρη 1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Σεπτεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 16858 (4) 

Κήρυξη εκτελεστής της αρ. 19/88 απόφασης του ΔΔΔΔ Αθηνών για 
τους όρους αμοιβής και εργασίας των εκδοροσφαγέων - εκδοροτεμα- 
χιστών ακροκαθαριστών κ.λ.π. απασχολουμένων στα σφαγεία όλης 
της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ, 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσίας υπογραφής στους: Γ εν. Γ ραμ- 
ματέα, Ειδ. Γραμματείς κ.λπ.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή την αριθ. 19/88 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Πανελλήνια Ομοσπονδία Καταστη¬ 
ματαρχών Κρεοπωλών, 2) Ένωση Εμπόρων Κρέατος Αθηνών, 3) 
Ένωση Εμπόρων κρέατος Εσωτερικού - Εξωτερικού και στην Πανελ¬ 
λήνια Ομοσπονδία Εργατοϋπαλλήλων Κρέατος «Η ΕΝΩΣΗ» με την 
οποία επικυρώνεται η 10/88 απόφαση του ΠΔΔΔ Αθηνών που αφορά 
τους όρους αμοιβής και εργασίας των εκδοροσφαγέων - εκδοροτεμαχι- 
στών ακροκαθαριστών κ.λπ. απασχολουμένων στα σφαγεία της χώρας 
και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εκδοροσφαγεΐς, 
εκδοροτεμαχιστές, ακροκαθαριστές, εργατ/τες εντέρων καθώς και όλοι 
οι απασχολούμενοι στα σφαφεία της Χώρας και στους λοιπούς χώρους 
που είναι εντεταγμένοι για την σφαγή, εκδορά, τεμάχισμα, καθαρισμό 
άκρων και εντέρων και λοιπές εργασίες πάνω στα εισαγόμενα σφαγμένα 
και γδαρμένα σφαγία εσωτερικού και εξωτερικού. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί με τις ΑΤΑ του 1986 (4,5%, 1,3%, 4,7%), 
και του 1987 (4,1%, 1%, 4,5%). προσαυξάνονται: 

α) Με το διορθωτικό ποσοστό ΑΤΑ 4,3%, που καθορίστηκε με την Α 
442/Α/19/8.1.88 απόφαση του Υπουργού Εθνικής Οικονομίας και 
β) Με πρόσθετη αύξηση εκ ποσοστού 1,2%. 

3. Οι παραπάνω αποδοχές, όπως διαμορφώνονται με τον υπολογι¬ 
σμό της πρόσθετης αύξησης (1.2%) καθώς και του διορθωτικού ποσο¬ 
στού ΑΤΑ (4,3%): 

α) προσαυξάνονται με την ΑΤΑ του πρώτου τετράμηνου 1988, που 
καθορίστηκε στο ποσοστό 4% με την Α 443/Α 20/8.1.88 απόφαση 
του Υπουργού Εθνικής Οικονομίας και 

β) όπως διαμορφώνονται την 30.4.88 θα αναπροσαρμοστούν από 
την 1.5.88 και εφεξής σύμφωνα με την απόφαση του Υπουργού Εθνι¬ 
κής Οικονομίας με την οποία θα καθορίζεται το ποσοστό της ΑΤΑ για 
τα αντίστοιχα τετράμηνα. 

4. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή λαμβάνονται υπόψη τα 
κλιμάκια αποδοχών που καθορίζονται από την 119595/3511/ 
18.12.87 απόφαση Υπουργών Εθνικής Οικονομίας και Οικονομι¬ 
κών. 

5. Χορηγείται επίδομα γάμου με τις προϋποθέσεις που προβλέπονται 
από τις 10/76, 9/78, 100/79 αποφάσεις ΔΔΔΔ Αθηνών και το άρθρο 
5 της Ε.Γ.Σ.Σ.Ε. της 14.2.84, όπως έχει τούτο ρυθμιστεί με τις διατά¬ 
ξεις του Ν. 1414/84, καθώς και της από 26.1.88 ΕΓΣΣΕ. 

6. Όσες διατάξεις της αριθμ. 17/86 απόφασης του ΠΔΔΔ Αθηνών 
δεν έχουν τροποποιηθεί, εξακολουθούν να ισχύουν. 

7. Η ισχύς της απόφασης αυτής αρχίζει από 30 Μαρτίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Σεπτεμβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΑΗΣ 

-♦- 

Αριθ. Φ. 149/760 (5) 

Επέκταση διατάξεων του Ν. 1505/84 στους συνταξιούχους του Τα¬ 
μείου Αρωγής υπαλλήλων Υπουργείου ΠΕ.ΧΩ.ΔΕ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 12 του άρθρου 10 του Ν. 1694/87 (ΦΕΚ 
35/τ.Αγ 13.3.1987). 

2. Τα άρθρα 23 παρ. 1 στοιχ. στ\ 24 παρ. 1 και 2 στοιχ. γ\ 26 παρ. 
1 και 27 παρ. 1 στοιχ. δ' του ν. 1558/1985 (ΦΕΚ 137/26.7.85, 
τ.Α’). 

3. Την 471/7.7.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων (ΦΕΚ 463/ΕΓ/ 

7.7.88) . 

4. Τις διατάξεις του Π.Δ/τος 105/3.3.1988 (ΦΕΚ 46/τ.Α'/ 

15.3.88) . 

5. Τις διατάξεις του άρθρου 30 του ν. 1027/1980 όπως αυτό αντί- 
καταστάθηκε με το άρθρο 7 του ν. 1275/1982. 

6. Τη γνώμη του Διοικητικού Συμβουλίου του Ταμείου Αρωγής 
υπαλλήλων Υπουργείου ΠΕ.ΧΩ.ΔΕ., που διατυπώθηκε στην 8/ 
26.2.1988 συνεδρίασή του, αποφασίζουμε: 

Στους συνταξιοδοτηθέντες μέχρι 30.4.1985 από το Ταμείο Αρω¬ 
γής υπαλλήλων Υπουργείου ΠΕ.ΧΩ.ΔΕ. καταβάλλονται από 
1.7.1988. οι διαφορές που θα προκόψουν από τον επανυπολογισμό των 
συνταξίμων αποδοχών τους σύμφωνα με τις διατάξεις του άρθρου 10 
του ν. 1694/1987. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Σεπτεμβρίου 1988 

Ο ΥΦΥΠΟΥΡΓΟΣ 

ΙΜΙΚ. ΡΙΖΟΓΙΑΙΜΙΜΗΣ 

- + - 

Αρι θ. 27/1851 (6) 

Τροποποίηση της παρ. 4 του άρθρου 23 του Κανονισμού Παροχών του 

Ταμείου ασφαλίσεως Τυπογράφων και Μισθωτών I ραφικών Τε¬ 
χνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Α.Ν. 6071/1934 «περί ιδρύσεως 
Ταμείου Ασφαλίσεως Εργατών Τύπου Αθηνών» (ΦΕΚ 68/34 Α). 

2. Τις διατάξεις του ΓΙ. Δ/τος 105/3.3.88 (ΦΕΚ 46/88 Α). 

3. Τη 471/88 κοινή απόφαση του Πρωθυπουργού και του Υπουρ¬ 
γού Υγείας, Πρόνοιας και Κοινών. Ασφαλίσεων (ΦΕΚ 463/88 Β ). 

4. Τη γνώμη του Δ.Σ. του Ταμείου Ασφαλίσεως Τυπογράφων και 
Μισθωτών Γραφικών Τεχνών που διατυπώθηκε κατά την 4353/ 


17.2.88 συνεδρίασή του, 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά τη 17η/10.8.88 συνεδρίασή του της ΚΕ’ περιόδου, αποφα¬ 
σίζουμε: 

Η παρ. 4 του άρθρου 23 του Κανονισμού Παροχών του Ταμείου 
Ασφαλίσεως Τυπογράφων και Μισθωτών Γραφικών Τεχνών, όπως 
ισχύει με την 48834/Σ. 1301/15.12.52 απόφαση του Υπουργού Ερ¬ 
γασίας (ΦΕΚ 263 Β’), τροποποιείται ο>ς εξής: 

«Ως σύνταξη, όπως αυτή καθορίζεται στο άρθρο 22 του παρόντος για 
τον υπολογισμό του εφάπαξ βοηθήματος λογίζεται αυτή που οι συντα- 
ξιοδοτούμενοι δικαιούνται κατά το πρώτο μήνα της συνταξιοδότησής 
τους». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Σεπτεμβρίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

- 4 - 

Αριθ. Γ2β/οιχ. 5041 (7) 

Ορισμός αναπληρωτού Ειδικού Γραμματέα του ΠΙΚΠΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του Β.Δ. 668/62 «περί κωδικοποιήσεως των περί 
του ΠΙΚΠΑ κειμένων διατάξεων κ.λπ.». 

β. Την απόφαση του Υπουργείου Υγείας, Πρόνοιας και Κοινωνικών 
Ασφαλίσεων αριθ. Φ. 104Γ2Γ3470 (ΦΕΚ 551/20.10.87 τ.Β’). 

γ. Την αριθμ. ΓΠ 201/28.9.88 έγγραφη πρόταση του Προέδρου 
του Διοικητικού Συμβουλίου του ΠΙΚΠΑ, αποφασίζουμε: 

1. Ορίζουμε, όπως αναπληρεί τον ελλείποντα, κωλυόμενο ή απόντα 
Ειδικό Γραμματέα του ΠΙΚΠΑ, η προϊσταμένη της Δ/νσεως Οικονομι¬ 
κών του ΠΙΚΠΑ Ειρήνη Ζαρκάδα. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Σεπτεμβρίου 1988 

Ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 
-♦- 


Αριθ. Ε5/5285 (8) 

Πρακτική άσκηση σπουδαστών ΤΕΙ στο επάγγελμα. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδάφ. δ του Ν. 1351 /83 «Ει¬ 
σαγωγή σπουδαστών στην τριτοβάθμια εκπαίδευση και άλλες διατά¬ 
ξεις». 

2. Τις διατάξεις του ΠΔ 174/85 «Άσκηση στο επάγγελμα των 
σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης 
προκειμένου να αποκτήσουν την απαιτούμενη επαγγελματική εμπει¬ 
ρία». 

4. Τις αποφάσεις μας Ε5/788/86, Ε5/6977/86, Ε5/7976/86, 
Ε5/1067/87, Ε5/4666/87, Ε5/6508/87, Ε5/7122/87, Ε5/ 
1207/88, Ε5/2268/88 και Ε5/3726/88. 

5. Τη σχετική απόφαση του γενικού Περιφερειακού Πανεπιστημια¬ 
κού Νοσοκομείου Πατρών (Αρ. 281/18.5.88). 

6. Την απόφαση Η/4981/27.7.88 (ΦΕΚ 531/τ.Β’/88) του 
Υπουργού Παιδείας για τη μεταβίβαση αρμοδιοτήτων στο Γενικό 
Γραμματέα ΥΓΙΕΠΘ. 

7. Την αριθμ. 471/7.7.88 (ΦΕΚ/τ.Β*/463/7.7.88) απόφαση του 
Πρωθυπουργού και Υπουργού Υγείας. Πρόνοιας και Κοινωνικών 
Ασφαλίσεων για ανάθεση αρμοδιοτήτων στους Υφυπουργούς, αποφασί¬ 
ζουμε: 

1. Καθορίζουμε τον αριθμκό των θέσεων πρακτικής άσκησης σπου¬ 
δαστών Νοσηλευτικής ΤΕΙ, που θα ασκηθούν στο Γενικό Περιφερειακό 
Πανεπιστημιακό Νοσοκομείο Πατρών σε (50) πενήντα. 

2. Οι αποζημιώσεις και ασφαλιστικές εισφορές των ασκούμενων 
σπουδαστών θα βαρύνουν τον προϋπολογισμό του πιο πάνω Νοσοκο¬ 
μείου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 27 Σεπτεμβρίου 1988 

Ο ΥΦΥΠΟΥΡΓΟΣ Με εντολή Υπουργού 

ΥΓΕΙΑΣ ΠΡΟΝ. & ΚΟΙΝ. ΑΣΦΑΛΙΣΕΩΝ Ο Γενικός Γραμματέας ΥΠΕΠΘ 

ΕΜΜΑΝΟΥΗΛ ΣΚΟΥΛΑΚΗΣ ΓΙΑΝΝΗΣ ΠΑΝΑΡΕΤΟΣ 

-♦- 

Αριθ. Ε5/5284 (9) 

Πρακτική άσκηση σπουδαστών ΤΕΙ στο επάγγελμα. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδάφ. δ του Ν. 1351/83 «Ει¬ 
σαγωγή σπουδαστών στην τριτοβάθμια εκπαίδευση και άλλες διατά¬ 
ξεις». 

2. Τις διατάξεις του ΠΔ 174/85 «Άσκηση στο επάγγελμα των 
σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης 
προκειμένου να αποκτήσουν την απαιτούμενη επαγγελματική εμπει¬ 
ρία». 

4. Τις αποφάσεις μας Ε5/788/86, Ε5/6977/86, Ε5/7976/86, 
Ε5/1067/87, Ε5/4666/87, Ε5/6508/87, Ε5/7122/87, Ε5/ 
1207/88, Ε5/2268/88 και Ε5/3726/88. 

5. Τη σχετική απόφαση του «ΒΟΥΒΑΛΕΙΟΥ» Γεν. Νοσοκομείου 
Καλύμνου (αριθ. 1854/9.8.88). 

6. Την απόφαση του ΙΠΠΟΚΡΑΤΕΙΟΥ ΓΕΝ. ΝΟΣΟΚΟΜΕΙΟΥ 
ΘΕΣ/ΝΙΚΗΣ (αριθμ. 10458/20.7.88). 

7. Την απόφαση Η/4981/27.7.88/ΦΕΚ 531/88 του Υπουργού 
Εθνικής Παιδείας και Θρησκευμάτων για την μεταβίβαση αρμοδιοτή¬ 
των στο Γενικό Γραμματέα ΥΠΕΠΘ. 

8. Την αρ. 471/7.7.88 (ΦΕΚ/τ.Β7463/88) απόφαση του Πρω¬ 
θυπουργού και Υπουργού Υγείας, Πρόνοιας και Κοιν. Ασφαλίσεων για 
ανάθεση αρμοδιοτήτων στους Υφυπουργούς, αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών ΤΕΙ που θα ασκηθούν: α) στο Γεν. Νοσοκομείο «Βουβάλειο» Καλύ¬ 
μνου πέραν εκείνων που αναφέρονται στην απόφασή μας Ε5/788/86, 
σε δύο (2) (Τμήματα Νοσηλευτικής), β) στο «Ιπποκράτειο» Γενικό Νο¬ 
σοκομείο Θεσ/νίκης πέραν εκείνων που αναφέρονται στην απόφασή μας 
Ε5/788/86, σε τέσσερις (4) - Τμήματος Εργοθεραπείας, καιγ ) στο 
Νομαρχιακό Γενικό Νοσοκομείο Λήμνου, πέραν εκείνων που αναφέρο- 
νται στην απόφασή μας Ε5. 788/86, σε μία (1) Τμήματος Φυσικοθερα¬ 
πείας. 

2. Οι αποζημιώσεις και ασφαλιστικές εισφορές των ασκούμενων 
σπουδαστών θα βαρύνουν τον προϋπολογισμό των πιο πάνω νοσοκο¬ 
μείων. 

Η απόφαση αυτή να δημοσιευθεί στην Εφημερίδα της Κυβερνήσεως, 
Αθήνα, 27 Σεπτεμβρίου 1988 

Ο ΥΦΥΠΟΥΡΓΟΣ Με εντολή Υπουργού 

ΥΓΕΙΑΣ ΠΡΟΝ. & ΚΟΙΝ. ΑΣΦΑΛΙΣΕΩΝ Ο Γενικός Γραμματέας ΥΠΕΠΘ 

ΕΜΜΑΝΟΥΗΛ ΣΚΟΥΛΑΚΗΣ ΓΙΑΝΝΗΣ ΠΑΝΑΡΕΤΟΣ 

- + - 

Αριθ. 1023/2/2-β (10) 

Όροι κυκλοφορίας πλωτών μέσων, διενέργειας αλιείας και μέτρων πρό¬ 
ληψης ατυχημάτων στην τεχνητή λίμνη «ΠΗΓΩΝ ΑΩΟΥ» Ιωαννί- 

νων. 

Ο ΔΙΕΥΘΥΝΤΗΣ ΤΗΣ ΑΣΤΥΝΟΜΙΚΗΣ 
ΔΙΕΥΘΥΝΣΗΣ ΙΩΑΝΝΙΝΩΝ 

Ιωάννινα σήμερα την 24 του μηνός Αυγούστου του έτους 1988, 
ημέρα της εβδομάδας Τετάρτη, εμείς ο Δ/ντής της Αστυνομικής Δ/ 
νσης Ιωαννίνων Αστυνομικός Δ/ντής ΜΓΙΑΛΑΤΣΟΣ Ιωάννης, απα- 
σκοπούντες στη ρύθμιση της κίνησης των πλωτών εν γένει μέσων, τη 
διενέργεια αλιείας και τη λήψη μέτρων πρόληψης ατυχημάτςυν στην τε¬ 
χνητή λίμνη ΠΗΓΩΝ ΑΩΟΥ Ιωαννίνων και έχοντες υπόψη: α) Το Ν.Δ. 


444/1970 «Περί αρμοδιοτήτων Λιμενικού Σώματος και σχέσεων προς 
τας αρμοδιότητας των Σωμάτων Ασφαλείας», β) Το Β.Δ. 666 της 25- 
7/22.8.1966 «Περί αδειών αλιευτικών σκαφών», γ) Το Β.Δ. 249 από 
15/294-1972 «Περί των επιτρεπόμενων εντός των λιμνών αλιευτικών 
εργαλείων, προστασία υδροβίων φυτών και ρυθμίσεως της αλιείας εις 
τας λίμνας Παμβώτιδα και Ορεστιάδα», και 5) Το Νόμο 1481/1984 
«Περί Οργανισμού Υπουργείου Δημόσιας Τάξης», καθορίζουμε: 

Άρθρο Ιο 

ΚΥΚΛΟΦΟΡΙΑ ΠΛΩΤΩΝ ΜΕΣΩΝ 

Η κυκλοφορία οποιουδήποτε πλωτού μέσου μηχανικού ή μη και η 
ενέργεια μεταφοράς με αυτό προσώπων ή πραγμάτων με κόμιστρο ή όχι 
στην τεχνητή λίμνη ΠΗΓΩΝ ΑΩΟΥ Ιωαννίνων απαγορεύεται χωρίς 
άδεια δρομολόγησης που χορηγείται από την κατά τόπο αρμόδια Διοί¬ 
κηση Αξιωματικού Αστυνομίας. 

Άρθρο 2ο 

ΠΡΟΫΠΟΘΕΣΕΙΣ ΧΟΡΗΓΗΣΗΣ ΑΔΕΙΑΣ 

Για τη χορήγηση της ανωτέρω άδειας ο ενδιαφερόμενος υποχρεούται 
να υποβάλει στην αρμόδια Αστυνομική Αρχή τα εξής δικαιολογη- 
τικά: 

1. Αίτηση στην οποία θα αναγράφονται τα πλήρη στοιχεία ταυτότη¬ 
τας αυτού και όλα τα χαρακτηριστικά στοιχεία τους σκάφους. 

2. Δύο (2) πρόσφατες φωτογραφίες. 

3. Έγγραφη συγκατάθεση της Δημόσιας Επιχείρησης Ηλεκτρισμού 
(ΔΕΗ). 

4. Πιστοποιητικό ασφάλειας ναυσιπλοΐας και σύνθεσης πληρώματος, 
το οποίο εκδίδεται κατόπιν επιθεώρησης του σκάφους από την αρμόδια 
Επιτροπή Επιθεώρησης Εμπορικών Πλοίων και αναφέρεται στην κα¬ 
ταλληλότητα του σκάφους για τον προορισμό του, στην χωρητικότητα 
σε άτομα και φορτίο, στους λοιπούς όρους ασφάλειας και στα ναυτιλιακά 
μέσα και εφόδια, με τα οποία πρέπει να είναι αυτό εφοδιασμένο. 

5. Υπεύθυνη Δήλωση Ν.Δ. 105/69 του Πλοιοκτήτη ή νόμιμου αντι¬ 
προσώπου του περί πρόσληψης ως Κυβερνήτη και μελών πληρώματος 
προσώπων τα οποία κατέχουν τα προσόντα και τις αντίστοιχες άδειες 
κατά ειδικότητα, που προβλέπονται από την ισχύουσα Νομοθεσία περί 
συνθέσεως προσωπικού Εμπορικών πλοίων κ.λπ. 

Άρθρο 3ο 

ΣΤΟΙΧΕΙΑ ΑΔΕΙΩΝ ΣΚΑΦΩΝ 

1. Οι αρμόδιες Αστυνομικές Αρχές υποχρεούνται να τηρούν βιβλίο 
καταγραφής σκαφών με τα εξής στοιχεία: 

α. Α/α. 

β. Επωνυμία σκάφους. 

γ. Ονοματεπώνυμο και Πατρώνυμο ιδιοκτήτη. 

δ. Ονοματεπώνυμο και Πατρώνυμο Κυβερνήτη. 

ε. Αριθμός άδειας δρομολόγησης και χρίνος ισχύς της. 

στ. Ονοματεπώνυμα μελών πληρώματος με ένδειξη της ειδικότητας 
καθενός. 

2. Στις χορηγούμενες άδειες πρέπει να αναγράφονται εκτός από τα 
άλλα στοιχεία, η χωρητικότητα του σκάφους σε επιβάτες και το βάρος 
του φορτίου, προκειμένου δε περί σκαφών που εκτελούν συγκοινωνία, η 
γραμμή δρομολόγησης. 

3. Οι ιδιοκτήτες των σκαφών υποχρεούνται να αναγράφουν στις 
πλευρές της πλώρης αυτών τον αριθμό καταγραφής του σκάφους στο βι¬ 
βλίο της οικείας Αστυνομικής Αρχής και την επωνυμία αυτού, τα δε 
σκάφη που εκτελούν συγκοινωνία πρέπει να έχουν αναρτήσει σε εμφανές 
μέρος πίνακα στον οποίο θα αναγράφεται ο αριθμός των επιβατών, το 
βάρος το οποίο δύναται να μεταφέρει, η τιμή εισιτηρίου και τα ημερήσια 
δρομολόγια. 

4. Οι άκατοι ή κωπήλατες λέμβοι οι οποίες προορίζονται για ανα¬ 
ψυχή, εκτός από την επωνυμία και τον αριθμό τους πρέπει να έχουν 
γραμμένο στον καθρέπτη του οπισθίου μέρους τον αριθμό χωρητικότη¬ 
τας σε επιβάτες. 

Άρθρο 4ο 

ΕΠΙΘΕΩΡΗΣΗ ΣΚΑΦΩΝ 

1. Όλα τα σκάφη τα οποία κυκλοφορούν νόμιμα στη λίμνη, πρέπει να 
επιθεωρούνται, με μέριμνα των ιδιοκτητών ή μισθωτών αυτών, από την 
αρμόδια Επιτροπή Επιθεώρησης Εμπορικών πλοίων κατά μήνα Μάϊο 
κάθε χρόνου και να εφοδιάζονται με πρωτόκολλα επιθεώρησης βάσει 
των οποίων θα επιτρέπεται η συνέχιση της κυκλοφορίας τους. 

2. Παρόμοιες επιθεωρήσεις δύνανται να ενεργούνται από την πιο 
πάνω Επιτροπή και έκτακτα, μετά από πρόταση της αρμόδιας Αστυνο- 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


6819 


μιχής Αρχής, όταν ορισμένα σκάφη υπέστησαν οποιαδήποτε βλάβη ή 
υπάρχουν υπόνοιες ακαταλληλότητάς τους. 

3. Τα έξοδα των μελών της Επιτροπής βαρύνουν τους ενδιαφερομέ¬ 
νους πλοιοκτήτες. 

Άρθρο 5ο 
ΔΡΟΜΟΛΟΓΙΑ 

1. Τα δρομολόγια (πλόες) ενεργούνται υποχρεωτικά κατά τη διάρ¬ 
κεια της ημέρας και με ευνοϊκές καιρικές συνθήκες. 

Ο αριθμός των δρομολογίων της επιβατικής συγκοινωνίας και των 
φορτηγών σκαφών καθώς και οι ώρες πραγματοποίησης αυτών θα κα¬ 
θορίζονται από τον Δ/ντή Αστυνομικής Δ/νσης Ιωαννίνων, μετά από 
πρόταση των πλοιοκτητών ή της ΔΕΗ και με γνώμονα πάντοτε την 
ασφάλεια των διακινουμένων και την κάλυψη των συγκοινωνιακών 
αναγκών της περιοχής. 

3. Τα σκάφη θα κινούνται υποχρεωτικά στη γραμμή η οποία έχει κα- 
θορισθεί και η οποία θα αναγράφεται στην άδεια δρομολόγησης κάθε 
σκάφους, δύναται δε να επιτραπεί η κυκλοφορία στην ίδια γραμμή δύο ή 
περισσότερων σκαφών. 

Άρθρο 6ο 

ΑΠΟΒΑΘΡΕΣ-ΔΙΑΤΛΟΙ 

Απαγορεύεται η εκτέλεση συγκοινωνίας γενικά στην ανωτέρω λίμνη 
και μεταξύ των θέσεων και όρμων των ακτών αυτής, εάν προηγουμέ¬ 
νως δεν κατασκευασθούν καγκελοφράκτες σταθερές ή πλωτές, ασφαλείς 
αποβάθρες για τα σκάφη και τους επιβάτες και δεν καθορισθούν δίαυλοι 
πορείας με τον αναγκαίο αριθμό σημαντήρων. 

Άρθρο 7ο 

ΥΠΟΧΡΕΩΣΕΙΣ ΠΛΟΙΟΚΤΗΤΩΝ-ΚΎΒΕΡΝΗΤΩΝ 

1. Οι πλοιοκτήτες ή αντιπρόσωποι αυτών υποχρεούνται να μεριμνούν 
ώστε τα σκάφη να είναι εμφανίσιμα και να παρέχουν στοιχειώδεις ανέ¬ 
σεις και προστασία από το κρύο, τη βροχή ή τον ήλιο και να έχουν κα¬ 
τάλληλη διαρρύθμιση των χώρων για τους επιβάτες και αποσκευές. 

2. Οι ανωτέρω υποχρεούνται επίσης σε περίπτωση αντικατάστασης ή 
αναπλήρωσης κωλυομένων μελών του πληρώματος να προσλαμβάνουν 
πρόσωπα τα οποία θα έχουν τα αντίστοιχα προσόντα και θα κατέχουν 
τις άδειες επαγγέλματος που απαιτούνται και επί πλέον να ενημερώνουν 
για τις αλλαγές αυτές έγκαιρα και έγγραφα την αρμόδια Αστυνομική 

Αρχή· 

3. Οι κυβερνήτες και τα μέλη του πληρώματος υποχρεούνται: 

α. Να τηρούν επακριβώς τους ναυτικούς κανόνες για την ασφαλή 
πλεύση του σκάφους τους. 

β. Να παρακολουθούν τις καιρικές συνθήκες και όταν αυτές επιτρέ¬ 
πουν να πραγματοποιούν τα δρομολόγια που έχουν καθορισθεί. 

γ. Να μην παραλαμβάνουν περισσότερους επιβάτες ή φορτίο από 
αυτό που έχει καθορισθεί για τη χωρητικότητα του σκάφους. 

δ. Να εξασφαλίζουν την ευταξία και καθαριότητα του σκάφους, να 
φροντίζουν για την καλή συντήρηση αυτού και να μεριμνούν για την το¬ 
ποθέτηση επιβατών και φορτίου κατά τρόπο που να μη δημιουργείται 
κίνδυνος δυστυχημάτων. 

ε. Να δηλώνουν έγκαιρα στην αρμόδια Αστυνομική Αρχή κάθε 
βλάβη του σκάφους τους και να παραδίδουν σ’ αυτή καθημερινά αριθμη¬ 
τικές καταστάσεις των επιβατών και το βάρος του φορτίου χωριστά για 
κάθε δρομολόγιο. 

στ. Να συμπεριφέρονται ευγενικά στους επιβάτες, να διευκολύνουν 
την επιβίβαση - αποβίβαση αυτών και να συμμορφώνονται με τις υπο¬ 
δείξεις των Αστυνομικών σε ό,τι αφορά την εξυπηρέτηση του επιβατικού 
κοινού. 

4. Οι πλοιοκτήτες ή αντιπρόσωποι αυτών και οι Κυβερνήτες των 
σκαφών καθίστανται υπεύθυνοι για την τήρηση των διατάξεων της πα¬ 
ρούσας Αστυνομικής Διάταξης καθώς και κάθε εντολής των αρμόδιων 
Αστυνομικών Υπηρεσιών που αποσκοπεί στην τήρηση της ασφάλειας 
και τάξης στη λίμνη ΠΗΓΩΝ ΑΩΟΥ. 

Άρθρο 8ο 

ΥΠΟΧΡΕΩΣΕΙΣ ΕΠΙΒΑΤΩΝ 

Οι επιβάτες των σκαφών υποχρεούνται: 

1. Να συμμορφώνονται με τις υποδείξεις των αστυνομικών σχετικά 
με τα μέτρα τάξης στις αποβάθρες, τη σειρά προτεραιότητας και την 
ασφαλή επιβίβαση και αποβίβαση. 

2. Να μην επιμένουν να επιβιβασθούν στο σκάφος καθ’ υπέρβαση της 
χωρητικότητας αυτού. 

3. Να μη φέρουν μαζί τους ογκώδεις αποσκευές ή ζώα. 


4. Κατά τη διάρκεια του πλου να μη μετακινούνται μέσα στο σκάφος, 
να μην ίστανται όρθιοι και γενικά να συμμορφώνονται με τις υποδείξεις 
των μελών του πληρώματος για την πρόληψη των ατυχημάτων. 

Άρθρο 9ο 

ΑΠΑΓΟΡΕΥΣΕΙΣ - ΠΕΡΙΟΡΙΣΜΟΙ 

Απαγορεύεται: 

1. Η προσέγγιση οποιουδήποτε σκάφους στο φράγμα της λίμνης και 
σε απόσταση μικρότερη των χιλίων (1.000) μέτρων. Επίσης απαγορεύ¬ 
εται, για λόγους ασφάλειας των έργων εξηλεκτρισμού, η προσέγγιση σε 
κάθε άλλη εγκατάσταση των έργων της ΔΕΗ σε απόσταση μικρότερη 
των πεντακοσίων (500) μέτρων. 

2. Η κολύμβηση στη λίμνη καθ’ όλη τη διάρκεια του έτους. 

3. Η κίνηση σκαφών που δεν είναι εφοδιασμένα με τα ναυτιλιακά είδη 
και εφόδια που αναφέρονται στο πρωτόκολλο επιθεώρησης. 

4. Η μεταφορά προσώπων ή πραγμάτων πέραν αυτών που αναγρά¬ 
φονται στις άδειές τους. 

5. Η χρήση οινοπνευματωδών ποτών από τα μέλη του πληρώματος, 
κατά τις ώρες εργασίας καθώς και η ανάληψη υπηρεσίας όταν αυτά τε¬ 
λούν σε κατάσταση ευθυμίας ή μέθης. 

6. Η μεταφορά επιβατών με ιστιοφόρες λέμβους καθώς και η διά¬ 
θεση ή εκμίσθωση των λεμβών αυτών για λόγους αναψυχής σε τρίτα 
πρόσωπα. 

Κατ’ εξαίρεση επιτρέπεται η κίνηση και η χρήση σωστικών λεμβών 
των σκαφών σε περίπτωση ανάγκης και πάντοτε με την καθοδήγηση 
του κυβερνήτη του σκάφους και με συνοδεία έμπειρου μέλους του πλη¬ 
ρώματος. 

7. Η παραμονή ή η προσέγγιση ατόμων στις όχθες της λίμνης λόγω 
κινδύνου από τις κατολισθήσεις ή καθιζήσεις του εδάφους. 

8. Η διέλευση πεζών ή ζώων από τμήματα κατακλυσθέντα από τα 
νερά της λίμνης. 

9. Η διέλευση και παραμονή ατόμων στην κοίτη του ποταμού ΑΩΟΥ 
και στο τμήμα που περιλαμβάνεται μεταξύ του φράγματος και μέχρι 
των εκβολών του ποταμού διότι στην κοίτη αυτή δύναται ξαφνικά να ση¬ 
μειωθεί ανέβασμα της στάθμης του νερού είτε συνεπεία τεχνικών λόγων 
που ανάγονται στη λειτουργία του Υδροηλεκτρικού Σταθμού είτε συνε- 
νεπεία υπερχείλισης της λίμνης είτε από διάφορες άλλες αιτίες. 

Άρθρο 10ο 

ΑΛΙΕΙΑ - ΑΛΙΕΥΤΙΚΑ ΣΚΑΦΗ 

1. Η αλιεία στην τεχνητή λίμνη ΠΗΓΩΝ ΑΩΟΥ γενικά απαγορεύε¬ 
ται. Κατ’ εξαίρεση θα επιτρέπεται μόνο κατόπιν σχετικής άδειας και 
σύμφωνα με τους όρους και προϋποθέσεις που καθορίζονται με τις ισχύ- 
ουσες διατάξεις καθώς και αποφάσεις του Υπουργείου Εμπορικής Ναυ¬ 
τιλίας. 

2. Για να εργασθεί οποιοδήποτε σκάφος μηχανοκίνητο ή όχι σαν 
αλιευτικό πρέπει να είναι εφοδιασμένο με ειδική άδεια της κατά τόπο αρ¬ 
μόδιας Διοίκησης Αξιωματικού που χορηγείται σύμφωνα με τις διατά¬ 
ξεις του Β.Δ. 666/1966 «Περί αδειών αλιευτικών σκαφών». 

Άρθρο 11ο 
ΚΥΡΩΣΕΙΣ 

1, Οι παραβάτες της παρούσας που ισχύει στην περιφέρεια της Αστυ¬ 
νομικής Δ/νσης Ιωαννίνων από τη δημοσίευσή της στην Εφημερίδα της 
Κυβέρνησης διώκονται και τιμωρούνται κατά τις διατάξεις των άρθρων 
291 παρ. 3, 400, 420, 431, 440 και 459 του Ποινικού Κώδικα εφό¬ 
σον με άλλες διατάξεις δεν προβλέπονται βαρύτερες ποινές. 

2. Η εκτέλεσή της ανατίθεται στο προσωπικό της Ελληνικής Αστυνο¬ 
μίας. 

Ο Διευθυντής 

ΙΩΑΝΝΗΣ ΜΠΑΛΑΤΣΟΣ 
Εγκρίνεται 

Ιωάννινα, 9 Σεπτεμβρίου 1988 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 

Αριθ. Ε. 10996 (11) 

Προσαρμογή του Οργανισμού Εσωτερικής Υπηρεσίας (ΟΕΥ) του 
ΚΑΠΗ Γουμένισσας στις διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81 του Ν. 
1476/84 και 153 του ΔΚΚ (ΠΔ 76/85). 

2. Τις διατάξεις του Ν. 1586/86 και ΠΔ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν. 1586/86. 

4. Την 7/1988 απόφαση του Διοικητικού Συμβουλίου του ΚΑΠΗ 
Γουμένισσας που αφορά την προσαρμογή του Οργανισμού Εσωτερικής 
Υπηρεσίας του ΚΑΠΗ Γουμένισσας στις διατάξεις του Ν. 1586/86 και 
την 98/1988 όμοια του Δημοτικού Συμβουλίου Γουμένισσας, με την 
οποία εκφράζεται η σύμφωνη γνώμη αυτού. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 7/1988 απόφαση του Διοικητικού Συμβουλίου του 
ΚΑ ΓΙΗ Γουμένισσας που αφορά την προσαρμογή του Οργανισμού Εσω¬ 
τερικής Υπηρεσίας του ΚΑΠΗ Γουμένισσας και την 98/1988 όμοια 
του Δημ. Συμβ. Γουμένισσας στις διατάξεις του Ν.1586/86 όπως ανα¬ 
λυτικά ορίζεται σ’ αυτή ώστε, η διάρθρωση και η διαβάθμιση των υπη¬ 
ρεσιών του ΚΑΠΗ του Δήμου Γουμένισσας να έχει ως εξής: 

Άρθρο Ιο 

Συγκρότηση υπηρεσιών: 

Το ΚΑΠΗ Δήμου Γουμένισσας συγκροτείται σε δύο υπηρεσίες: 
α) Διοικητική Υπηεσία. 
β) Υγειονομική υπηρεσία. 

Άρθρο 2ο 

4) ΔΙΟΙΚΗΤΙΚΗ ΥΠΗΡΕΣΙΑ: 

α) Γραφείο διοίκησης και προσωπικού (μόνιμο). 

β) Γραφείο κοινωνικής πρόνοιας. 

Β) ΥΓΕΙΟΝΟΜΙΚΗ ΥΠΗΡΕΣΙΑ: 
α) Γραφείο ιατροφαρμακευτικής περίθαλψης, 
β) Γραφείο φυσικοθεραπείας. 

Άρθρο 3 ο 

Οι θέσεις του προσωπικού του ΚΑΠΗ Δήμου Γουμένισσας διαρθρώ¬ 
νονται σε κλάδους, βαθμούς και κατηγορίες όπως παρακάτω. 
ΜΟΝΙΜΟ ΠΡΟΣΩΠΙΚΟ 
ι) Διοικητικό προσωπικό. 

α) Μία (1) θέση κοινωνικής λειτουργού κλάδου ΤΕ2 με βαθμούς 
Γ.Β.Α. 

2) Υγειονομικό προσωπικό. 

α) Μία (1) θέση επισκέπτριας αδελφής του κλάδου ΤΕ6 ή αδελφής 
νοσοκόμου του κλάδου ΤΕ8 με βαθμούς Γ,Β,Α. 

β) Μία (1) θέση φυσικοθεραπευτή του κλάδου ΤΕ10 με βαθμούς 
Γ.Β.Α. 

ΘΕΣΕΙΣ ΠΡΟΣΩΠΙΚΟΥ ΠΟΥ ΥΠΗΡΕΤΕΙ ΜΕ ΣΧΕΣΗ ΕΡΓΑ¬ 
ΣΙΑΣ Ι.Δ. 

(ΠΡΟΣΩΠΟΠΑΓΕΙΣ) ΚΑΙ ΚΑΤΑΡΓΟΥΝΤΑΙ ΑΜΑ ΑΠΟΧΩΡΗ¬ 
ΣΟΥΝ. 

1) Μία (1) θέση προσωρινή οικογενειακής βοηθού. 

Άρθρο 4ο 

Ο τρόπος πρόσληψης και τα τυπικά προσόντα του μόνιμου προσωπι¬ 
κού προβλέπονται από τις διατάξεις του Ν.1188/1981 περί καταστά- 
σεως προσωπικού Ο.Τ.Α. Για την πρόσληψη και τα προσόντα του προ¬ 
σωπικού. τα καθήκοντα, το χρόνο εργασίας, την αστική ευθύνη, τα δι¬ 
καιώματα, τις άδειες, τις μεταβολές υπηρεσιακής κατάστασης τις ηθι¬ 
κές αμοιβές τα πειθαρχικά αδικήματα, τις ποινές, τη λύση της υπαλλι- 
κής σχέσης, την ιατροφαρμακευτική και νοσοκομειακή περίθαλψη των 
μόνιμων υπαλλήλων που προβλέπονται από τον οργανισμό αυτορυθμί- 
ζονται από τις διατάξεις του Ν. 1188/1981 και για το επί συμβάσει 
ιδιωτικού δικαίου προσωπικό του Νόμου 993/1979. Οι αρμοδιότητες 
του προσωπικού του ΚΑΠΗ είναι οι παρακάτω; 

1) Της κοινωνικής υπηρεσίας ο κοινωνικός λειτουργός του κέντρου ο 
οποίος έχει τις παρακάτω αρμοδιότητες. 

α) Συνεργάζεται με τα μέλη με σκοπό να συμβάλλει στην αντιμετώ¬ 
πιση τυχόν ψυχολογικών, ατομικών ή οικογενειακών προβλημάτων, 
σεβόμενος την προσωπικότητα, την αξιοπρέπεια και τα δικαιώματα του 


μέλους. 

β) Συνεργάζεται με το υπόλοιπο προσωπικό του κέντρου μας, έχει τη 
διοικητική ευθύνη της εύρυθμης λειτουργίας υπηρεσιών του κέντρου, 
δηλαδή του ιατρείου, φυσικοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προστατευομένων 
μελών. 

γ) Συνεργάζεται με τη διοίκηση του κέντρου και έχει την ευθύνη για 
την οργάνωση, εκπαίδευση και αξιοποίηση των σχολών κοινωνικής ερ¬ 
γασίας και άλλων σπουδαστών παραϊατρικών επαγγελμάτων που τυ¬ 
χόν θα εκπαιδεύονται στο κέντρο. > 

δ) Έχει την ευθύνη της επικοινωνίας με τους τοπικούς παράγοντες 
της περιοχής και του Δήμου που λειτουργεί το κέντρο με σκοπό τη δια¬ 
φώτιση και συμμετοχή του στο πρόγραμμα. 

ε) Οργανώνει σύμφωνα με το εγκεκριμένο πρόγραμμα τις διάφορες 
εκδηλώσεις, ψυχαγωγικές, μορφωτικές κ.λπ. του κέντρου στα πλαίσια 
καλής συνεργασίας με τους δημότες ή ιδιώτες εθελοντές εφόσον υπάρ¬ 
χουν και τα μέλη, γενικά αντιμετωπίζει κάθε έκτακτο θέμα που αφορά 
τη λειτουργία του κέντρου. 

στ) Διεκπεραιώνει την αλληλογραφία και όλη τη γραφική υπηρεσία 
του κέντρου και την τήρηση των πρακτικών του Διοικητικού Συμβου¬ 
λίου. 

2. Στο ιατρείο του κέντρου υπηρεσίας. 

Επισκέπτριας αδελφής ή αδελφή νοσοκόμα της οποίας το έργο είναι 
το εξής: 

α) Να βοηθά το γιατρό τις ημέρες και τις ώρες που λειτουργεί το ια¬ 
τρείο. 

β) Και με το γιατρό έχει την ευθύνη για τη φύλαξη και διαχείριση του 
φαρμακευτικού και υγειονομικού υλικού του κέντρου. 

γ) Επισκέπτεται με εντολή του γιατρού τα μέλη στο σπίτι και παρέχει 
νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. 

Γενικά επιλαμβάνεται με κάθε θέμα υγείας που αφορά τα μέλη και 
τις οικογένειές τους. 

3. Στο φυσικοθεραπευτήριο του κέντρου προΐσταται ο φυσιοθερα¬ 
πευτής ο οποίος ύστερα από γραπτή εντολή του γιατρού εφαρμόζει φυσι- 
κοθεραπευτική αγωγή στα μέλη του κέντρου που έχουν ανάγκη από 
αυτή. Φυσιοθεραπευτική αγωγή μπορεί να εκτελεσθεί στο σπίτι των 
μελών σε έκτατες κα& ειδικές ανάγκες τους που κρίνει ο γιατρός. 

Το κέντρο ανοικτής προστασίας του Δήμου Γουμένισσας μπορεί να 
χρησιμοποιηθεί, σαν κέντρο προστασίας ασκήσεως- σπουδαστών, σχο¬ 
λών κοινωνικής εργασίας και άλλων παραϊατρικών επαγγελμάτων. 

Ανάμεσα στις δραστηριότητες του κέντρου είναι η κινητοποίηση, εκ¬ 
παίδευση και χρησιμοποίηση εθελοντικού προσωπικού σε όλα τα προ¬ 
γράμματα που θα προέρχονται κατά προτίμηση από το Δήμο και την 
περιοχή που λειτΛργεί το κέντρο. 

Η απόφασή μας αυτή να δημοσιευθεί στο ΦΕΚ (τεύχος Β). 

Κιλκίς, 27 Σεπτεμβρίου 1988 

Με εντολή Νομάρχη 
Η Δ/ντρια 

ΜΑΡΙΑ ΣΩΤΗΡΟΠΟΥΛΟΥ 

-♦- 

Αριθ. 113509 (12) 

Ίδρυση τμημάτων ΤΕΚ στο ΚΕΤΕΚ Γαλατσίου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοική- 
σεως του ΟΑΕΔ». 

2. Τις διατάξεις του 405/71 Β.Δ. «Περί οργανώσεως, συγκροτή- 
σεως και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής κατάρτισης εργατικού δυναμικού κ.λπ.», αποφασίζουμε: 

Άρθρο 1 

Ιδρύουμε στο ΚΕΤΕΚ Γαλατσίου τμήματα Ταχύρρυθμης Επαγγελ¬ 
ματικής Κατάρτισης στις ειδικότητες: 

1) Στελεχών Εμπορικών Επιχειρήσεων, 

2) Στελεχών Οργάνωσης και Προγραμματισμού Παραγωγής και 

3) Υπαλλήλων Γραφείων (βοηθών λογιστών, γραμματέων, δακτυ¬ 
λογραφούν). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 2 

Σκοπός των ιδρυόμενων τμημάτων είναι η επαγγελματική κατάρ¬ 
τιση του εργατικού δυναμικού της περιοχής με το σύστημα της Ταχύρ¬ 
ρυθμης Επαγγελματικής Κατάρτισης στις παραπάνω ειδικότητες. 

Άρθρο 3 

Τα προσόντα των υποψηφίων για εκπαίδευση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία των ιδρυόμενων τμημάτων καθορίζεται με τον κανονι¬ 
σμό λειτουργίας Εκπαιδευτικών Μονάδων ΤΕΚ. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η παρούσα απόφαση να δημοσιευτεί στην Εφημερίδα της Κυβερνή- 
σεως. 

Αθήνα, 22 Σεπτεμβρίου 1988 
Ο Διοικητής 
ΤΑΣΟΣ ΑΜΑΛΛΟΣ 

1 " ♦ " · 

Αριθ, 111999 (13) 

Ίδρυση τμήματος μετεκπαίδευσης - επιμόρφωσης στο ΚΕΤΕΚ Γαλα¬ 
τσίου. 

Ο ΔΙΟΙΚΗΤΗΣ ΤΟΤ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοική- 
σεως του ΟΑΕΔ»- 

2. Τις διατάξεις του 709/77 «Περί καθιερώσεως κινήτρων επαγγελ¬ 


ματικής κατάρτισης εργατικού δυναμικού κ.λπ.». 

3. Τις διατάξεις του 405/71 Β.Δ. «Περί οργανώσεως συγκροτήσεως 
και λειτουργίας των Υπηρεσιών του ΟΑΕΔ», αποφασίζουμε: 

Άρθρο 1 

Ιδρύουμε τμήμα μετεκπαίδευσης - επιμόρφωσης υπαλλήλων γρα¬ 
φείων και εμπορικών επιχειρήσεων στο ΚΕΤΕΚ Γαλατσίου. 

Άρθρο 2 

Σκοπός του ιδρυόμενου τμήματος είναι η με ειδικό πρόγραμμα συ¬ 
μπληρωματική εκπαίδευση των ήδη εργαζομένων στην ανωτέρω ειδι¬ 
κότητα και η τελειοποίηση και προσαρμογή των γνώσεών τους στις νέες 
συνθήκες του επαγγέλματος. 

Άρθρο 3 

Τα προσόντα των υποψηφίων για μετεκπαίδευση - επιμόρφωση και 
η διάρκεια της εκπαίδευσης καθορίζονται με βάση τις ισχύουσες διατά¬ 
ξει- 

Άρθρο 4 

Η εσωτερική λειτουργία και διάρθρωση του ιδρυόμενου τμήματος 
καθορίζεται με τον κανονισμό λειτουργίας Σχολών μετεκπαίδευσης και 
επιμόρφωσης εργαζομένων. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η παρούσα απόφαση να δημοσιευτεί στην Εφημερίδα της Κυβερνή- 
σεως. 

Αθήνα, 12 Σεπτεμβρίου 1988 

Ο Διοικητής 
ΤΑΣΟΣ ΑΜΑΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




